ელიზა ტეილორი

300px|მინი|ელიზა ტეილორი
**ელიზა ჯეინ მორლი** (სრული სახელი ელიზა ჯეინ თეილორ-კოტერი; დ. 1989 წლის 24 ოქტომბერს), პროფესიულად ცნობილი როგორც **ელიზა თეილორი**, არის ავსტრალიელი მსახიობი. ის ყველაზე მეტად ცნობილია თავისი როლებით: ჯანაე ტიმინსის როლით ავსტრალიურ საპნის ოპერაში "მეზობლები" (2005-2008), კლარკ გრიფინის როლით დისტოპიურ სამეცნიერო ფანტასტიკურ სერიალში "ასეული" (2014-2020), და ჰანა კარსონის როლით NBC-ის სამეცნიერო ფანტასტიკურ სერიალში "კვანტური ნახტომი" (2022-2024)
## ადრეული ცხოვრება 
თეილორი დაიბადა მელბურნში, ავსტრალიაში და ჰყავს ორი და და ერთი ძმა. მისი დედა არის  მწერალი და გრაფიკული დიზაინერი,  მამინაცვალი იყო სტენდაპ კომიკოსი, ხოლო მის ბიოლოგიურ მამას მელბურნის გარშემო კაფეები ჰქონდა. ბავშვობაში მას სურდა ზღვის ბიოლოგი გამხდარიყო.
## კარიერა 
### 2003-2013: კარიერის დასაწყისი და "მეზობლები" 
მთავარი როლის შემდეგ "მეკობრეების კუნძულებში", თეილორმა 2003 წელს ითამაშა როზი კარტრაიტის როლი "The Sleepover Club"-ში. მან მოზრდილთა აუდიტორიისთვის განკუთვნილ პროგრამებზე გადაინაცვლა 2004 წელს "Blue Heelers"-ში სტუმრის როლით.

თეილორმა თავისი დიდი გარღვევა მოახდინა ავსტრალიურ საპნის ოპერაში "მეზობლები" 2005 წელს. მან ჯანაე ტიმინსის როლი მოიპოვა მას შემდეგ, რაც 2003 წელს სტუმრის როლში გამოჩნდა. თეილორმა თავდაპირველად ლანა კროუფორდის როლზე გაიარა კასტინგი, თუმცა, საბოლოოდ ეს როლი მსახიობ ბრიჯეტ ნევალს ერგო. 2007 წელს, ნელ ფინი და სიანოა სმიტ-მაკფი, რომლებიც თეილორის ეკრანულ დედას ჯანელ ტიმინსს და დას ბრი ტიმინსს თამაშობდნენ, აღმასრულებელმა პროდიუსერმა რიკ პელიცერიმ სერიალიდან გაიყვანა, თუმცა დადასტურდა, რომ მათ სურდათ თეილორი დარჩენილიყო სერიალში ჯანაეს როლში.იმავე წელს თეილორმა გადაწყვიტა სერიალი დაეტოვებინა სხვა პროექტები, როგორიცაა პანტომიმა აშშ-ში კარიერის გასაგრძელებლად. ერთ-ერთი მიზეზი იყო ის, რომ მისი ეკრანული ოჯახის ყველა წევრი გაიყვანეს სერიალიდან და ახალმა მსახიობებმა სერიალს სხვა ადგილის შეგრძნება შესძინეს. მან დაამატა: "ეს უბრალოდ აღარ იყო ის ოჯახი, რომელსაც სამი წლის წინ შევუერთდი. თეილორმა თავისი ბოლო სტუდიური სცენების გადაღება 2007 წელს დაასრულა და მისი ბოლო ეპიზოდი ეთერში 2008 წლის 8 თებერვალს გავიდა. 2007 წელს ის "Inside Soap Awar
ds"-ზე საუკეთესო მდედრობითი როლისთვის იყო ნომინირებული.

მან განასახიერა ფიფქია საშობაო პანტომიმაში "ფიფქია" 2007 წლის 19 დეკემბრიდან 2008 წლის 6 იანვრამდე უეიმუთის პავილიონში, ინგლისში. 2009 წელს ის გამოჩნდა "All Saints"-ის ერთ ეპიზოდში და გადაიღეს მოკლე დრამა-კომედიურ ფილმში სახელწოდებით "სამრეცხაო". თეილორმა ასევე შეასრულა როლი საშინელებათა ფილმში "6 Plots". მოგვიანებით მან გადაიღო სერიალ "Winners & Losers"-ის საპილოტე ეპიზოდი.

### 2014–2020: "ასეული" 
2013 წლის 1 მარტს გამოცხადდა, რომ თეილორი შეირჩა მთავარი პერსონაჟის, კლარკ გრიფინის როლზე The CW-ის ახალ პოსტ-აპოკალიფსურ სამეცნიერო ფანტასტიკურ სერიალში "ასეული". სერიალის პრემიერა შედგა ოთხშაბათს, 2014 წლის 19 მარტს, საღამოს 9 საათზე. სერიალში როლის მიღების შესახებ თეილორი ამბობს:

"მე რეალურად არ გამივლია კასტინგი. ლოს ანჯელესში დაახლოებით ერთი თვე ვცხოვრობდი და ჩემი საკრედიტო ბარათი მომპარეს და მთელი ჩემი ფული წაიღეს - Home Depot-ში დახარჯეს, რაც შესანიშნავი იყო - და უკვე მზად ვიყავი ჩემოდნები ჩამელაგებინა და ავსტრალიაში დავბრუნებულიყავი, რადგან არ ვიცოდი, როგორ გადავრჩებოდი ლოს ანჯელესში. და მაშინ ჩემმა მენეჯერმა დამირეკა და მითხრა, რომ კასტინგი, რომელიც რამდენიმე თვის წინ გავიარე ერთი ფილმისთვის, ნანახი ჰქონდათ სერიალ 'ასეულის' პროდიუსერებს და სურდათ, რომ მეორე დღეს წაკითხვაზე მივსულიყავი. ასე რომ, იმ ღამით წავიკითხე სცენარი, შემიყვარდა და მეორე დღეს შეხვედრაზე წავედი და როლი მივიღე. სანამ გავაცნობიერებდი, უკვე თვითმფრინავში ვიჯექი ვანკუვერისკენ საპილოტე ეპიზოდის გადასაღებად და მთელი ჩემი ცხოვრება შეიცვალა.

2014 წელს თეილორმა სარას როლი შეასრულა თრილერში "ნოემბრის კაცი".

სერიალში "ასეული" შესრულებული როლისთვის თეილორი 2015-დან 2018 წლამდე Teen Choice Awards-ზე ნომინირებული იყო კატეგორიაში "საუკეთესო სატელევიზიო მსახიობი ქალი: სამეცნიერო ფანტასტიკა/ფენტეზი".

2017 წელს თეილორმა კეტ კარტერის როლი შეასრულა თრილერ-დრამაში "Thumper". იმავე წელს მან ელენ ლენგფორდის როლი ითამაშა Netflix-ის საშობაო რომანტიულ კომედია-დრამაში "საშობაო მემკვიდრეობა".

### პირადი ცხოვრება 
2019 წლის 7 ივნისს ტეილორმა Twitter-ზე გამოაცხადა, რომ იქორწინა ბობ მორლიზე, მის თანავარსკვლავზე სერიალიდან ასეული. ტეილორი და მორლი თავდაპირველად აპირებდნენ ასეულის მეშვიდე და ფინალური სეზონის ეპიზოდების რეჟისორობას. თუმცა, ტეილორმა ვერ შეძლო თავისი ეპიზოდის გადაღება მუცლის მოშლის გამო. 2022 წლის 20 მარტს მათ გამოაცხადეს მათი პირველი შვილის, ვაჟის დაბადების შესახებ.
2024 წელს, ტომი დიდარიოს პოდკასტში 'არასდროს მითქვამს ეს მანამდე', ინტერვიუში მის მეუღლე ბობთან ერთად, ელიზამ ისაუბრა მძიმე წელზე, როდესაც მშობიარობის შემდგომ დეპრესიას ებრძოდა.
  
                   300px
  
## სქოლიო 
{სქოლიო}